Penišė

Penišė () – miestas ir savivaldybė vakarų Portugalijoje, Leirijos apskrityje, 70 km į šiaurės vakarus nuo Lisabonos, 20 km į į pietvakarius nuo Kaldas da Rainjos. Įsikūręs uolingame pusiasalyje, išsišovusiame į Atlanto vandenyną. Tai toliausiai į vakarus nutolęs Europos žemyno miestas.Peniche, uma cultura de ondas e mar, turismodocentro.pt Yra žvejybinis uostas. Verčiamasi daugiausia turizmu ir žvejyba.

Yra XVI a. vid. Penišės tvirtovė ant jūros kranto (vėliau naudota kaip kalėjimas), Šv. Petro, Švč. Mergelės Marijos Nekaltojo Prasidėjimo, Švč. Gailestingumo bažnyčios, Švč. Mergelės Marijos Gelbėtojos koplyčia, Karvoeiro kyšulio švyturys (1790 m.). Taip pat yra archeologijos paminklas – Furninjos grota, kurioje rasta neandartaliečių ir senųjų Homo sapiens palaikų, taip pat gyvūnų kaulų, priešistorinių keramikos ir kaulo dirbinių.Furninha (pré-história)  Už 10 km į vakarus nuo Karvoeiro kyšulio yra uolėtos Berlengašo salelės.

Penišė pamėgta banglentininkų. Šalia Supertubošo paplūdimio vyksta vienas iš pasaulio banglenčių čempionato etapų.

 Istorija 
Penišės pavadinimas greičiausiai kilęs iš šnekamosios lotynų kalbos žodžio pinniscula ('pusiasalis').Romanização da Península Ibérica

Daugiau nei prieš 30 tūkst. metų Penišės pusiasalyje buvo neandartaliečių stovyklavietė. Vėliau šiuose kraštuose lankėsi finikiečiai,João Pedro Oliveira e Silva, Os Primeiros Momentos da Colonização Fenícia na Península Ibérica: uma visão síntese das realidades socioeconómicas de Gadir em contacto com os indígenas, Faculdade de Letras da Universidade de Lisboa. romėnai (rasta romėniškų inkarų).J.F.S. Alves, F. Reiner, M.J.R. Almeida, L. Veríssimo. Os cepos de âncora em chumbo descobertos em águas portuguesas – contribuição para uma reflexão ao longo da costa atlântica da Península Ibérica na Antiguidade, o Arqueólogo Português, série 4, 6/7, 1988–1989, p. 109/85.

Penišė pradėjo augti XVI a. vid. – XVII a. pr. pastačius tvirtovę, skirtą gintis nuo anglų piratų antpuolių.CALADO, Mariano (1999). Visão Cronológica da História de Peniche. Lisboa: SILVAS – Cooperativa de Trabalhadores Gráficos.

XX a. pirmoje pusėje buvo svarbus žvejybinis uostas. Salazaro režimo metais Penišės tvirtovėje kalinti valdžios oponentai.

 Savivaldybė 
Penišės savivaldybė užima 77,6 km² plotą, 2021 m. gyveno 26 429 gyventojai. Be Penišės miesto kitos svarbesnės jos gyvenvietės: Atogia da Balėja, Ferelas, Sera d’El Rėjus, Žeraldešas, Bufarda.

 Šaltiniai 

Kategorija:Portugalijos miestai